ПРОЕКТ

**РАМКОВО СПОРАЗУМЕНИЕ**

**№ …………../........................ год.**

ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

**ДОСТАВКА НА РЕЗЕРВНИ ЧАСТИ ПО КАТАЛОГ НА ФИРМАТА ПРОИЗВОДИТЕЛ ЗА КО - ГЕНЕРАТОР WARTSILA 16V25SG НЕОБХОДИМИ ПРИ ИЗВЪРШВАНЕ НА АВАРИЕН И ПЛАНОВИ РЕМОНТИ**

Днес\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_г., в гр. Велико Търново между:

**“ТОПЛОФИКАЦИЯ – ВТ“ АД** гр. Велико Търново, с ЕИК 104 003 977 Адрес: 5000 гр. Велико Търново, ул. „Никола Габровски“ № 71А,

Тел./факс 062/603 173

e-mail: office@toplo-vt.com

БАНКА: УНИКРЕДИТ БУЛБАНК АД – клон Велико Търново

BIC: UNCRBGSF

IBAN: BG42 UNCR 7000 1522 0799 55

представлявано от инж. Данаил Здравков – Изпълнителен директор,

наричано за краткост **ВЪЗЛОЖИТЕЛ**

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ЕИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тел./факс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

БАНКА: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BIC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

наричано за краткост **ПОТЕНЦИАЛЕН** **ИЗПЪЛНИТЕЛ**,

и на основание чл.81 от Закона за обществените поръчки (ЗОП), във връзка с проведена процедура „публично състезание” за сключване на рамково споразумение за възлагане на обществена поръчка с предмет: **ДОСТАВКА НА РЕЗЕРВНИ ЧАСТИ ПО КАТАЛОГ НА ФИРМАТА ПРОИЗВОДИТЕЛ ЗА КО - ГЕНЕРАТОР WARTSILA 16V25SG НЕОБХОДИМИ ПРИ ИЗВЪРШВАНЕ НА АВАРИЕН И ПЛАНОВИ РЕМОНТИ**

сРешение № ………… от ………………год. на ВЪЗЛОЖИТЕЛЯ за определяне на ПОТЕНЦИАЛЕН ИЗПЪЛНИТЕЛ, се сключи настоящото рамково споразумение

Страните се споразумяха за следното:

**I. ПРЕДМЕТ НА РАМКОВОТО СПОРАЗУМЕНИЕ**

Чл.1. (1) ВЪЗЛОЖИТЕЛЯТ възлага, а ПОТЕНЦИАЛНИЯТ ИЗПЪЛНИТЕЛ приема да извършва доставка на резервни части за двигател Wartsila 16V25SG, работещи на природен газ в „Топлофикация – ВТ” АД

(2) Страните приемат и останалите приложения към това рамково споразумение, посочени в чл. 34, ал. 1 от настоящото рамково споразумение.

Чл.2. ПОТЕНЦИАЛНИЯТ ИЗПЪЛНИТЕЛ сключва договори с ВЪЗЛОЖИТЕЛЯ при условията и по реда на раздел IХ. „ИЗБОР НА ИЗПЪЛНИТЕЛ ПО ДОГОВОР, СКЛЮЧВАН ВЪЗ ОСНОВА НА РАМКОВОТО СПОРАЗУМЕНИЕ” и по реда на раздел X. „УСЛОВИЯ ЗА ИЗПЪЛНЕНИЕ НА РАМКОВОТО СПОРАЗУМЕНИЕ И НА СКЛЮЧВАН ВЪЗ ОСНОВА НА НЕГО ДОГОВОР”.

Чл.3. При необходимост или непредвидени обстоятелства ВЪЗЛОЖИТЕЛЯТ си запазва правото да изиска от ПОТЕНЦИАЛНИЯ ИЗПЪЛНИТЕЛ по рамковото споразумение да оферира цени и за други видове и количества извън описаните по-горе в зависимост от конкретния случай.

**ІІ. ЦЕНИ И НАЧИН НА ПЛАЩАНЕ**

Чл.4. (1) Прогнозната стойност на рамковото споразумение е 91 000 (деветдесет и една хиляди) лева без включен ДДС за срока на договора.

(2) Всички въпроси, отнасящи се до цени и начин на плащане, са уредени в раздел „3. ЦЕНА, НАЧИН НА ПЛАЩАНЕ, ГАРАНЦИОННИ СРОКОВЕ” от приложения проект на договор, сключван въз основа на рамковото споразумение.

**ІІІ. СРОК НА РАМКОВОТО СПОРАЗУМЕНИЕ.**

Чл.5. Настоящото рамково споразумение се сключва за срок от **2 (две) години.** Срокът на споразумението започва да тече от момента на подписването му от страните.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.6. ВЪЗЛОЖИТЕЛЯТ има право да извършва проверки на документите на ПОТЕНЦИАЛНИЯ ИЗПЪЛНИТЕЛ, свързани с изпълнението на настоящото рамково споразумение и на сключваните въз основа на него договори.

Чл.7. ВЪЗЛОЖИТЕЛЯТ има право да дава указания на ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, договорени между страните.

Чл.8. ВЪЗЛОЖИТЕЛЯТ се задължава да осигури на ПОТЕНЦИАЛНИЯ ИЗПЪЛНИТЕЛ информацията, необходима за изпълнение на услугите по чл.1. Всяко от събитията се възлага съгласно условията и по реда на раздел IХ.

Чл.9. ВЪЗЛОЖИТЕЛЯТ може да изисква документи, изготвени от него и предоставени на ПОТЕНЦИАЛНИЯ ИЗПЪЛНИТЕЛ, да му бъдат върнати след изтичане срока на действие на рамковото споразумение или след неговото прекратяване.

**V. ПРАВА И ЗАДЪЛЖЕНИЯ НА ПОТЕНЦИАЛНИЯ ИЗПЪЛНИТЕЛ**

Чл.10. ПОТЕНЦИАЛНИЯТ ИЗПЪЛНИТЕЛ има право да изисква от ВЪЗЛОЖИТЕЛЯ информацията, необходима му за изпълнение на доставките по чл.1.

Чл.11. ПОТЕНЦИАЛНИЯТ ИЗПЪЛНИТЕЛ се задължава за срока на действие на рамковото споразумение, както и за срока на действие на подписаните въз основа на рамковото споразумение договори:

1. да изпълнява задълженията си по предмета на настоящото рамково споразумение, съгласно предвидените в него срокове и условия за изпълнение;

2. да предостави достъп до документите, свързани с изпълнението на настоящото рамково споразумение и на сключваните въз основа на него договори, на представители на ВЪЗЛОЖИТЕЛЯ, с цел осъществяване на контрол по изпълнението на дейностите по рамковото споразумение и на сключваните въз основа на него договори.

3. да не разкрива по никакъв начин пред трети лица информация, станала му известна при изпълнение на задълженията му по настоящото рамково споразумение и сключваните въз основа на него договори;

4. да не използва информация, станала му известна при изпълнение на задълженията му по настоящото рамково споразумение и сключваните въз основа на него договори, с цел да облагодетелства себе си или трети лица;

5. да спазва всички условия, посочени в техническото му предложение и ценовата му оферта по процедурата за сключване на рамково споразумение, представляващи неразделна част от споразумението.

Чл.12. ПОТЕНЦИАЛНИЯТ ИЗПЪЛНИТЕЛ носи отговорност за точното и законосъобразното изпълнение на поетите от него задължения по рамковото споразумение и сключените договори.

**VI. УВЕДОМЛЕНИЯ МЕЖДУ СТРАНИТЕ И ОТОРИЗИРАНИ ЛИЦА**

Чл.13. Адресите за уведомления на страните са съгласно чл.33 от настоящото рамково споразумение.

Чл.14. Всички уведомления, направени между страните по рамковото споразумение, следва да са в писмена форма чрез писмо, факс или по електронен път, на български език.

Чл.15. Уведомлението влиза в сила при получаването му или на посочената дата за влизане в сила, в зависимост от това коя от двете дати е по-късна.

**VІІ. КОНФИДЕНЦИАЛНОСТ**

Чл.16. ПОТЕНЦИАЛНИЯТ ИЗПЪЛНИТЕЛ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на настоящото рамково споразумение и на сключваните въз основа на него договори.

Чл.17. ПОТЕНЦИАЛНИЯТ ИЗПЪЛНИТЕЛ няма право без предварителното писмено съгласие на ВЪЗЛОЖИТЕЛЯ да разкрива информация по сключваните въз основа на рамковото споразумение договори или информация, свързана с изпълнението им, на трети страни.

Чл.18. ВЪЗЛОЖИТЕЛЯТ гарантира конфиденциалност при използването на предоставени от ПОТЕНЦИАЛНИЯ ИЗПЪЛНИТЕЛ на документи и материали по настоящото рамково споразумение и сключваните въз основа на него договори, като не ги предоставя на трети лица, освен с изричното писмено съгласие на ПОТЕНЦИАЛНИЯ ИЗПЪЛНИТЕЛ

**VІІІ. ПРЕКРАТЯВАНЕ НА РАМКОВОТО СПОРАЗУМЕНИЕ. САНКЦИИ**

Чл.19. Настоящото рамково споразумение се прекратява:

(1) по взаимно съгласие между ВЪЗЛОЖИТЕЛЯ и ПОТЕНЦИАЛНИЯ ИЗПЪЛНИТЕЛ, изразено в писмен вид;

(2) с окончателното му изпълнение след изтичане на срока по чл. 5

Чл.20 (1) При неизпълнение на задълженията по рамковото споразумение и/или по сключените въз основа на него договори, ВЪЗЛОЖИТЕЛЯТ има право да наложи санкция на ПОТЕНЦИАЛНИЯ ИЗПЪЛНИТЕЛ в размер на 0,5% (нула цяло и пет процента) от стойността по чл. 4, ал. 1 или да прекрати едностранно настоящото рамково споразумение със съответния ПОТЕНЦИАЛЕН ИЗПЪЛНИТЕЛ с двуседмично писмено предизвестие. Под „неизпълнение” съгласно предходното изречение се разбират и случаи, при които ПОТЕНЦИАЛНИЯ ИЗПЪЛНИТЕЛ по време на изпълнението на рамковото споразумение и/или по време на изпълнението на сключван въз основа на рамковото споразумение договор не представи последователно 2 оферти, след отправена покана от Възложителя или предложи цени, по-високи от тези, посочени в ценовата му оферта, или предостави услуга със закъснение.

(2) ВЪЗЛОЖИТЕЛЯТ може да прекрати настоящото рамково споразумение с ПОТЕНЦИАЛНИЯ ИЗПЪЛНИТЕЛ без предизвестие в случай, че ПОТЕНЦИАЛНИЯТ ИЗПЪЛНИТЕЛ по каквато и да е причина бъде лишен от правото да упражнява дейността си

(3) ВЪЗЛОЖИТЕЛЯТ може да прекрати настоящото рамково споразумение при констатирани нередности или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ПОТЕНЦИАЛНИЯ ИЗПЪЛНИТЕЛ;

Чл.21. ВЪЗЛОЖИТЕЛЯТ може да прекрати настоящото рамково споразумение, когато са настъпили съществени промени във финансирането на обществената поръчка, предмет на настоящото рамково споразумение, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, незабавно след възникване на обстоятелствата.

Чл.22. ПОТЕНЦИАЛНИЯТ ИЗПЪЛНИТЕЛ може да прекрати настоящото рамково споразумение с ВЪЗЛОЖИТЕЛЯ с едномесечно писмено предизвестие, отправено до ВЪЗЛОЖИТЕЛЯ, при неизпълнение на задълженията по споразумението от ВЪЗЛОЖИТЕЛЯ спрямо ПОТЕНЦИАЛНИЯ ИЗПЪЛНИТЕЛ;

Чл.23. При прекратяване на рамковото споразумение по настоящия раздел, ВЪЗЛОЖИТЕЛЯТ не дължи неустойки, лихви, пропуснати ползи или други обезщетения на ПОТЕНЦИАЛНИЯ ИЗПЪЛНИТЕЛ.

**IХ. ИЗБОР НА ИЗПЪЛНИТЕЛ ПО ДОГОВОР, СКЛЮЧВАН ВЪЗ ОСНОВА НА РАМКОВОТО СПОРАЗУМЕНИЕ**

Чл.24. (1) Настоящото рамково споразумение е споразумение, при което не са определени всички условия съгласно чл.82, ал.2 от ЗОП.

(2) ВЪЗЛОЖИТЕЛЯТ сключва отделни договори с ПОТЕНЦИАЛНИЯ ИЗПЪЛНИТЕЛ при спазване на процедурата, описана в раздел X.

Чл.25. Договорът не се сключва с ПОТЕНЦИАЛЕН ИЗПЪЛНИТЕЛ, който при подписване на договора не представи необходимите документи по чл. 67, ал.6 ЗОП.

**X. УСЛОВИЯ ЗА ИЗПЪЛНЕНИЕ НА РАМКОВОТО СПОРАЗУМЕНИЕ И НА СКЛЮЧВАН ВЪЗ ОСНОВА НА НЕГО ДОГОВОР**

Чл.26. Сключването на отделни договори по рамковото споразумение се осъществява, както следва:

1. За всеки договор, който предстои да се сключи, ВЪЗЛОЖИТЕЛЯТ отправя писмена покана до ПОТЕНЦИАЛНИЯ ИЗПЪЛНИТЕЛ за подаване на ценова оферта за предстоящо планово техническо обслужване или авариен ремонт.

2. ПОТЕНЦИАЛНИЯТ ИЗПЪЛНИТЕЛ подава ценова оферта, като предложените цени не могат да надвишават максималните цени, посочени в ценовата оферта на ИЗПЪЛНИТЕЛЯ по настоящото рамково споразумение.

**XІ. ДРУГИ УСЛОВИЯ**

Чл.27. Кореспонденцията по настоящото рамково споразумение се осъществява в писмена форма. Във всяка писмена кореспонденция, отнасяща се до настоящото рамково споразумение между ВЪЗЛОЖИТЕЛЯ и ПОТЕНЦИАЛНИЯ ИЗПЪЛНИТЕЛ, трябва да бъдат посочвани заглавието на настоящото рамково споразумение, както и да бъде изпращана до лицата за контакти, посочени в чл. 33 от настоящото рамково споразумение.

Чл.28. При промяна на посочените адреси, телефони и други, съответната страна е длъжна да уведоми другата в писмен вид в седемдневен срок от настъпване на промяната.

Чл.29. Нищожността на някоя клауза от настоящото рамково споразумение или на допълнително уговорени условия не води до нищожност на друга клауза или на настоящото рамково споразумение като цяло.

Чл.30. Страните ще решават споровете, възникнали при или по повод изпълнението на настоящото рамково споразумение по взаимно съгласие и с допълнителни споразумения, а при непостигане на такива спорът ще се отнася за решаване пред компетентния съд в град Велико Търново по реда на Гражданския процесуален кодекс.

Чл.31. За неуредените в настоящото рамково споразумение въпроси се прилагат разпоредбите на действащото българско законодателство.

Чл.32. Настоящото рамково споразумение се подписа в два еднообразни екземпляра – по един за ВЪЗЛОЖИТЕЛЯ и за ПОТЕНЦИАЛНИЯ ИЗПЪЛНИТЕЛ.

Чл.33. (1) Лице за контакт от страна на ВЪЗЛОЖИТЕЛЯ:

........................................ /име, длъжност, телефон, факс, електронна поща, адрес/.

(2) Лице за контакт от страна на ПОТЕНЦИАЛНИЯ ИЗПЪЛНИТЕЛ:

........................................ /име, длъжност, телефон, факс, електронна поща, адрес/.

Чл.34. (1) Неразделна част от настоящото рамково споразумение са следните приложения:

1. Задание на ВЪЗЛОЖИТЕЛЯ съгласно документацията и разяснения по документацията за участие;

2. Техническо предложение на ПОТЕНЦИАЛНИЯ ИЗПЪЛНИТЕЛ и кореспонденция с него по време на оценката на офертите;

3. Ценово предложение на ПОТЕНЦИАЛНИЯ ИЗПЪЛНИТЕЛ и кореспонденция с него по време на оценката на офертите;

4. Проект на договор, сключван въз основа на рамковото споразумение

**ВЪЗЛОЖИТЕЛ: ПОТЕНЦИАЛЕН ИЗПЪЛНИТЕЛ:**